Rikunarita-ORG/Wikinium huggingface dataset:
# Addis Abeba

|  |
| --- |
| Addis Abeba |
| Hlavné mesto Etiópie |
|  |
| Štát |  Etiópia |
|  |
| Súradnice | ﻿ / ﻿ |
|  |
| Rozloha | 530,14 km² (53 014 ha) |
|  |
| Obyvateľstvo | 3 384 569 (*2008*) |
| Hustota | 6 384,29 obyv./km² |
|  |
| Primátor | Kuma Demeksa |
|  |
| Časové pásmo | SEČ (UTC+3) |
|  |
|

 Poloha mesta na mape krajiny
 |
|  Interaktívna mapa mesta
 |
|  |
| **Wikimedia Commons:**  Addis Abeba |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Addis Abeba** je hlavné mesto Etiópie, politické, hospodárske a kultúrne centrum štátu.

V meste pôsobí univerzita, založená v roku 1950, metropolita etiópskej cirkvi, Organizácia africkej jednoty a Hospodárska komisia OSN pre Afriku.

## Geografia

Mesto leží na Etiópskej vysočine, v nadmorskej výške 2 500 m n. m.

## Dejiny

Mesto založil v roku 1887 cisár Menelik II. ako hlavné mesto kráľovstva Šoa. O dva roky neskôr k zjednoteniu krajiny a mesto sa stalo v roku 1889 hlavným mestom Etiópie. V rámci obsadenia územia krajiny Talianskom bolo v roku 1936 okupované a až do roku 1941 bolo hlavným mestom Talianskej východnej Afriky. 6. apríla 1941 ho oslobodili etiópski partizáni.

Po 2. svetovej vojne došlo k prudkému rozvoju a modernizácii Addis Abeby.

## Obyvateľstvo

Podľa posledného oficiálneho sčítania žije v meste 2 738 248 obyvateľov. Najpočetnejšou etnickou skupinou, ktorá v meste žije, sú Ahmarovia (48,3 %). Čo sa týka náboženského vyznania, 74,7 % obyvateľov mesta tvoria príslušníci koptskej cirkvi (kresťanskej cirkvi, ktorá sa odtrhla od egyptskej koptskej cirkvi). V časoch cisárstva bola dlhé storočia štátnou cirkvou Etiópie. Moslimovia tvoria 16,2 % obyvateľov, protestanti 7,8 % obyvateľov, rímski katolíci 0,5 % obyvateľov.[chýba zdroj]

## Priemysel a doprava

V Addis Abebe je rozvinutá výroba dopravných prostriedkov, stavebný, odevný a potravinársky priemysel. Je tiež turistickým centrom krajiny.

Je železničnou i cestnou križovatkou, nachádza sa tu medzinárodné letisko.

## Pamiatky

Koptská Katedrála sv. Juraja
V meste je veľa pamiatok etiópskej ortodoxnej cirkvi. Medzi najznámejšie patria:

* Katedrála svätého Juraja (Addis Abeba)
* Katedrála Najsvätejšej Trojice (Addis Abeba)

## Partnerské mestá

* Ankara, Turecko
* Beer Ševa, Izrael
* Čchunčchon, Južná Kórea
* Harare, Zimbabwe
* Johannesburg, Južná Afrika
* Chartúm, Sudán
* Lipsko, Nemecko
* Lusaka, Zambia
* Lyon, Francúzsko
* Nairobi, Keňa
* Peking, Čína
* Washington, D.C., USA

## Referencie

## Iné projekty

Commons* Commons ponúka multimediálne súbory na tému **Addis Abeba**
# Február

|  |  |  |
| --- | --- | --- |
| << | **Február** | >> |
| Po | Ut | St | Št | Pi | So | Ne |
|  |  |  |  |  |  | 1 |
| 2 | 3 | 4 | 5 | 6 | 7 | 8 |
| 9 | 10 | 11 | 12 | 13 | 14 | 15 |
| 16 | 17 | 18 | 19 | 20 | 21 | 22 |
| 23 | 24 | 25 | 26 | 27 | 28 |  |
| **2026** |

Febuár (*Prebohaté hodinky vojvodu z Berry*)
**Február** je podľa gregoriánskeho kalendára druhým mesiacom v roku. Má 28 dní, v priestupnom roku 29 dní.

V rímskom kalendári bol február zaradený až neskôr spolu s januárom do pôvodne desaťmesačného rímskeho kalendára. V tento mesiac sa konali rôzne očistné slávnosti od rôznych chorôb (lat. *februa* – horúčka) a nešťastí (končila sa zima), preto mu pridelili najmenší počet dní. Bol zaradený pred marec, ktorý bol pôvodne prvým rímskym mesiacom. Preto má tento mesiac rovnaký počet dní a práve k nemu sa pridával v prestupnom roku jeden deň (od Caesarovej reformy v roku 44 pred Kr.). Pri prechode z juliánskeho na gregoriánsky kalendár sa tento zavedený postup nemenil. Variant pôvodne rímskeho (respektíve latinského) názvu *Februarius* obsahuje väčšina európskych jazykov.

Február začína vždy rovnakým dňom v týždni ako marec a november, s výnimkou prestupného roku. Vtedy začína vo rovnaký deň ako august. Február začína vždy rovnakým dňom v týždni ako minuloročný jún.

Pri výpočte úrokov sa podľa niektorých metód február berie ako ostatné mesiace, tzn. že má 30 dní.

Existujú tiež v nárečiach názvy **malý sečeň**, **luteň** a **snežeň**.

## Referencie

## Iné projekty

CommonsWikislovník* Commons ponúka multimediálne súbory na tému **Február Wikislovník ponúka heslo **február**
# Eberhard Karls Universität Tübingen

|  |
| --- |
| Universität Tübingen |
|  Universität Tübingen

---

 |
| Motto |
| Attempto! |
| Iné názvy |
| Latinský názov | Universitas Eberhardina Carolina |
| Základné informácie |
| Poloha | Tübingen, Nemecko |
| Typ | štátna univerzita |
| Rok založenia | 1477 |
| Vedenie |
| Prezident | Bernd Engler |
| Štatistické údaje |
| Počet zamestnancov | ca. 10.000 |
| Počet študentov | 27.132 (zimný semester 2012/13) |
| Kontaktné údaje |
| Oficiálny web |  |

**Eberhard Karls Universität Tübingen** je univerzita v Tübingene.

## Knižné zdroje článku

* Walter Jens: *Eine deutsche Universität. 500 Jahre Tübinger Gelehrtenrepublik.* München: Kindler, 1977. ISBN 3-463-00709-6 (New edition: Reinbek bei Hamburg, 2004)
* Sylvia Paletschek: *Die permanente Erfindung einer Tradition. Die Universität Tübingen im Kaiserreich und in der Weimarer Republik.* Stuttgart: Steiner, 2001. ISBN 3-515-07254-3
* Uwe Dietrich Adam: *Hochschule und Nationalsozialismus. Die Universität Tübingen im Dritten Reich.* Tübingen: Mohr Siebeck, 1977. ISBN 3-16-939602-1

## Iné projekty

Commons* Commons ponúka multimediálne súbory na tému **Eberhard Karls Universität Tübingen**

## Externé odkazy

* Oficiálna webprezencia Univerzita Eberharda Karla
# Adobe Inc.

|  |
| --- |
| Adobe Systems Incorporated |
|  |
| Právna forma | Verejná spoločnosť |
| Založená | december 1982 |
| Zakladateľ | Charles Geschke John Warnock |
| Sídlo | San José (Kalifornia) USA |
| Vedenie | Shantanu Narayen (CEO) |
| Územný rozsah | Celosvetovo |
| Priemysel | Softvérový priemysel |
| Produkcia | Creative Cloud Experience Cloud Document Cloud |
| Aktíva | ▲ 18,76 mld. US$ (2018) |
| Výnosy | ▲ 9,03 mld. US$ (2018) |
| Prevádzkový príjem | ▲ 2,84 mld. US$ (2018) |
| Zisk | ▲ 3,62 mld. US$ (2018) |
| Zamestnancov | 19 560 (2018) |
| Dcérske spoločnosti | Allegorithmic, Marketo, Magento, TubeMogul, Behance, Omniture |
| Web | www.adobe.com |

**Adobe Inc.** (predtým **Adobe Systems Incorporated**), skrátene **Adobe** je americká softvérová spoločnosť so sídlom v San José, Kalifornia, USA. Spoločnosť sa dlhodobo sústreďuje na tvorbu multimediálnych a kreatívnych softvérových produktov, s nedávnym vpádom do oblasti Rich Internet application (RIA).

V decembri 1982 John Warnock a Charles Geschke, potom ako odišli od spoločnosti Xerox PARC, založili spoločnosť Adobe Systems s cieľom vývoja a predaja tlačového jazyka PostScript. V roku 1985 si Apple licencovala PostScript pre použitie vo svojich LaserWriter tlačiarňach čím pomohla začať DTP revolúciu. Adobe, názov spoločnosti, pochádza z názvu potoka Adobe Creek v Los Altos v Kalifornii ktorý pretekal za domom jedného zo zakladateľov. V decembri 2005 Adobe kúpila svojho konkurenta, spoločnosť Macromedia, čím pridala do svojho portfólia nové produkty a platformy ako Coldfusion, Dreamweaver, Flash a Flex. V októbri 2018 spoločnosť Adobe Systems Inc. zmenila svoj názov na Adobe Inc.

V septembri 2018 spoločnosť zamestnávala 19 560 zamestnancov z ktorých približne 31% tvoria ženy. Ďalšie významné vývojové pracoviská Adobe sa nachádzajú v Orlande, Seattli, San Franciscu, Oreme, Ottawe, Minneapolise, Walthame, San Luis Obispe, Hamburgu, Noide, Bangalúre, Bukurešti a Pekingu.

## Referencie
# Banda

**Banda** môže byť:

* skupina ľudí zameraná na spoločné dosahovanie určitých cieľov, často nezákonnými prostriedkami
* v hudbe:
	+ dychový orchester
	+ hudobný súbor s dychovými nástrojmi na javisku v talianskej opere, pozri banda (talianska opera)
	+ zvláštny orchester na javisku (banda sul palco), pozri banda sul palco
	+ zbor ľudových hudobníkov
	+ názov slovenskej worldmusic skupiny, pozri Banda (skupina)
* druh tanca (banda dansur), pozri banda (tanec)
* etnikum:
	+ v Stredoafrickej republike, pozri Banda (etnikum, Stredná Afrika)
	+ kresťanské etnikum v južnom Sudáne, pozri Banda (etnikum, Sudán)
	+ časť stredoafrického kmeňa Čeva (resp. Čewa), pozri Čeva (kmeň)
* v jazykovede:
	+ zoskupenie jazykov resp. jazyk etnika v Stredoafrickej republike, pozri banda (stredoafrické jazyky)
	+ iný názov pre severné nárečie afrického jazyka (n)chumburung
	+ iný názov pre západoafrický jazyk ligbi
	+ iný názov pre jazyk nafaanra
	+ jeden z jazykov v Molukách na súostroví Kei, pozri banda (jazyk, Kei)
	+ jeden z jazykov na Bandských ostrovoch, pozri banda (jazyk, Bandské ostrovy)
* v geografii:
	+ iný názov pre Bandské ostrovy, pozri Banda (súostrovie)
	+ department v Argentíne, pozri Banda (department)
	+ okres v Indii, pozri Banda (okres)
	+ mesto v Indii a sídlo rovnomenného okresu, pozri Banda (Uttarpradéš)
	+ mesto v Indii, pozri Banda (Maháraštra)
	+ vrch v Ghane, pozri Banda (vrch)
	+ mesto v Ghane, pozri Banda (mesto)
	+ štvrť a vrch v hlavnom meste Ugandy, pozri Kampala
	+ bývalé kráľovstvo v Afrike, pozri Banda (kráľovstvo)
	+ Dár Banda (krajina v strednej Afrike)
* osoba:
	+ Abdalláh Banda (\* 1963), sudánsky veliteľ *Hnutia za spravodlivosť a rovnosť*
	+ Banda Singh Bahadur (1670 – 1716), sikhský vojenský veliteľ
	+ Hastings Kamuzu Banda (1896 – 1997), 1. prezident Malawi
	+ Joyce Banda (\* 1950), 4. prezidentka Malawi
	+ Lo Hartog van Banda (1916 – 2006), holandský spisovateľ komiksov
	+ Rupiah Banda (1937 – 2022), 4. prezident Zambie
	+ Siva Subrahmanyam Banda (\* 1951), indicko-americký aerokozmický inžinier

## Pozri aj

* Bandské more
* La Banda

Symbol rozcestia

*Toto je rozlišovacia stránka. Obsahuje odkazy na rozličné stránky, ktoré by mohli mať rovnaký názov.*

Ak ste sa sem dostali cez odkaz v článku, prosím, vráťte sa a opravte ho tak, aby odkazoval priamo na najvhodnejší význam.
# Mozambický prieliv

Poloha Mozambického prielivu
**Mozambický prieliv** je prieliv v Indickom oceáne, ktorý oddeľuje Madagaskar od kontinentálnej Afriky. V severnej časti leží sopečné súostrovie Komorské ostrovy.

Prieliv je dlhý 1 760 km, široký 422 – 925 km. Je to najdlhší prieliv na Zemi. Preteká ním teplý Mozambický prúd (22 – 28 °C).

Vasco da Gama bol prvý Európan, ktorý prieliv preplával (1497). Počas druhej svetovej vojny sa tu odohrávala bitka o Madagaskar.

## Referencie

## Iné projekty

Commons* Commons ponúka multimediálne súbory na tému **Mozambický prieliv**
# Online Computer Library Center

**Online Computer Library Center** (**OCLC**) je inštitúcia, ktorá bola založená v roku 1967 a pôvodne sa nazávala **Ohio College Library Center**. Je to nezisková členská výskumná organizácia určená pre verejné účely na prístup k svetovým informáciám a na znižovanie ceny informácií. Viac ako 57-tisíc knižníc v 112 krajinách a územiach používa OCLC na lokalizáciu, prístup, katalogizáciu a vypožičiavanie knižničných materiálov. Spoločnosť má sídlo v meste Dublin v americkom štáte Ohio.

## Externé odkazy

* OCLC (po anglicky)
# 824

|  |
| --- |
| **Roky:** 819 820 821 822 823 – **824** – 825 826 827 828 829 |
| **Desaťročia:** 10. roky – **20. roky 9. storočia** – 30. roky |
| **Storočia:** 8. storočie – **9. storočie** – 10. storočie |
| **Slovensko:**
819
820
821
822
823 –
**824** –
825
826
827
828
829

---

**Rok 824 v oblastiach:Kultúra*
Hudba –
Umenie –
Veda |
|

---

**Zoznam vládcov:**
Predstavitelia štátov –
Vedúce osobnosti |

## Predstavitelia

* Salzburské arcibiskupstvo – Adalram (821 – 836)
# Koľaj

Vysokorýchlostná trať Norimberg – Ingolstadt
**Koľaj** je dopravná cesta pre pohyb koľajových vozidiel. Skladá sa z dvoch koľajnicových pásov (koľajníc) pripevnených v predpísanej vzdialenosti na podvaly (železné, drevené alebo betónové).

Koľaje sú definované hlavne rozchodom koľají.

## Delenie podľa účelu

Koľaje sa delia na:

* staničné: dopravná, manipulačná, slepá, obsadená
* traťové: spája 2 susedné dopravne alebo odvody
* ostatné: odvratná, spojovacia, záchytná, odovzdávková

### Koľaje

* dopravné - je koľaj určená na dopravu vlakov; tranzitná, vchodová, odchodová, prechodová
* manipulačné - je koľaj určená na manipuláciu s vozňami, po nej je zakázaná jazdy vlaku (iba posun). Napr. zriaďovacia, výtažná, opravová, dezinfekčná, odovzdávková, nákladová, výkladová, odstavná.
* spojovacia - spája odvody stanice, prevádzková poriadok určije, či môže zostať obsadená vozidlami alebo nie.
* relačné, na spádoviskách a zriaď. staniciach na zhromažďovanie zásielok pre určitú reláciu
* odvratné a záchytné - tvoria bočnú ochranu jazdnej cesty. Záchytná je slepá koľaj odbočujúca z traťovej koľaje a tvorí ochranu obsadeného oddielu. Odvratná koľaj zabraňuje nežiaducej jazde vlaku. Ukončuje sa brzdiacim zarážadlom, aby sa predišlo poškodeniu vozidla.
* a rôzne podľa účelu použitia.

## Referencie

## Iné projekty

CommonsWikicitáty* Commons ponúka multimediálne súbory na tému **Koľaj Wikicitáty ponúkajú citáty od alebo o **Koľaj**
# Natural Resources Conservation Service

Logo
**Natural Resources Conservation Service** (NRCS), predtým známy pod názvom *Soil Conservation Service* (SCS), je vládna agentúra ministerstva poľnohospodárstva USA (USDA: the *United States Department of Agriculture*) s cieľom poskytovať technickú asistenciu farmárom, ostatným súkromným vlastníkom pôdy a manažérom. Hoci sa zameriava hlavne na ochranu pôdneho fondu a boj proti erózii, významne prispela aj ku klasifikácii a zlepšovaniu kvality vody, a poskytuje široké spektrum projektov a finančných fondov.

Sídli vo Washingtone, D.C. a jej predchodkyňa, SCS, bola založená v roku 1933.

## Referencie

## Iné projekty

Commons* Commons ponúka multimediálne súbory na tému **Natural Resources Conservation Service**

## Externé odkazy

* Web Natural Resources Conservation Service

## Zdroj

*Tento článok je čiastočný alebo úplný preklad článku Barcode of Life Data System na českej Wikipédii.*
# Mangovník

|  |
| --- |
| Mangovník |
|  |
| Vedecká klasifikácia |
|  * |  |  |
| --- | --- |
| **Doména** | eukaryoty |
| **Ríša (regnum)** | rastliny (Vegetabilia) |
| **Podríša (subregnum)** | zelené (Viridiplantae, Chlorobionta) |
| **Vývojová línia** | cievnaté (Tracheophyta) |
| **Vývojová vetva** | semenné (Spermatophyta) |
| **Skupina** | krytosemenné (Angiospermae) |
| **Oddelenie** | magnóliorasty (Magnoliophyta) |
| **Čeľaď (familia)** | obličkovcovité (Anacardiaceae) |
| **Rod (genus)** | mangovník (Mangifera) |
 |
| Vedecký názov |
| *Mangifera* Kosterm. |
| **Vedecká klasifikácia prevažne podľa tohto článku** |
|

|  |  |
| --- | --- |
|  |  Biologický portál |

 |

**Mangovník** (*Mangifera*) je rod rastlín z čeľade obličkovcovité (Anacardiaceae).

Mangovníky rastú v Ázii a väčšina druhov je vážne ohrozená odlesňovaním. Niektoré druhy, napr. *Mangifera casturi*, sa vo voľnej prírode už nevyskytujú.

Plod mangovníka indického (*Mangifera indica*) je ovocie mango.

## Druhy

* *Mangifera acutigemma* - Sikkim, India
* *Mangifera altissima* (*mangovník najvyšší*) - Indonézia, Malajzia, Papua-Nová Guinea, Filipíny, Šalamúnove ostrovy
* *Mangifera andamanica* (*mangovník andamanský*) - endemit ostrovov Andamany a Nikobary
* *Mangifera austro-indica* (*mangovník juhoindický*) - Tamil Nadu, India
* *Mangifera austro-yunnanensis* -Junan, Čína
* *Mangifera blommesteinii* - Indonézia, Malajzia
* *Mangifera bullata* - Sumatra, Indonézia
* *Mangifera caesia* - - Indonézia, Malajzia, Papua-Nová Guinea, Filipíny, Šalamúnove ostrovy
* *Mangifera camptosperma* - Borneo
* *Mangifera campnospermoides* - Chiang Mai, Thajsko
* *Mangifera casturi* (*mangovník bornejský*) - južné Borneo, v prírode vyhynutý
* *Mangifera collina*
* *Mangifera decandra*
* *Mangifera dewildei*
* *Mangifera dongnaiensis*
* *Mangifera flava*
* *Mangifera foetida*
* *Mangifera gedebe*
* *Mangifera gracilipes*
* *Mangifera griffithii*
* *Mangifera hiemalis*
* *Mangifera indica (*mangovník indický*)*
* *Mangifera kemanga*
* *Mangifera lalijiwa*
* *Mangifera laurina*
* *Mangifera longipes*
* *Mangifera macrocarpa*
* *Mangifera magnifica*
* *Mangifera mekongensis*
* *Mangifera minutifolia*
* *Mangifera monandra*
* *Mangifera nicobarica*
* *Mangifera odorata*
* *Mangifera orophila*
* *Mangifera pajang*
* *Mangifera paludosa*
* *Mangifera parvifolia*
* *Mangifera pedicellata*
* *Mangifera pentandra*
* *Mangifera persiciformis*
* *Mangifera quadrifida*
* *Mangifera rubropetala*
* *Mangifera rufocostata*
* *Mangifera siamensis*
* *Mangifera similis*
* *Mangifera sumbawaensis*
* *Mangifera superba*
* *Mangifera swintonioides*
* *Mangifera sylvatica*
* *Mangifera taipa*
* *Mangifera torquenda*
* *Mangifera transversalis*
* *Mangifera zeylanica*

## Iné projekty

CommonsWikidruhy* Commons ponúka multimediálne súbory na tému **Mangovník Wikidruhy ponúkajú informácie na tému **Mangovník**

## Externé odkazy

* Mangovník na portáli Biolib
# Vodný kanál

**Vodný kanál** alebo **kanál** (v prípade stoky častejšie len **kanál**) je umelý vodný tok (otvorený aj krytý) resp. príslušné umelé koryto, spravidla so spevnenými aspoň bokmi, presnejšie:

* náhon (kanál na prívod vody k turbíne alebo vodnému kolesu alebo na zavlažovanie)
* odpad (kanál na odvod vody z vodných motorov alebo z pôdy)
* stoka (kanál využívajúci tok vody na odplavenie určitých hmôt, napr. dreva alebo nečistôt, alebo na odvod dažďovej vody; hlavná časť kanalizácie; staršie je stoka aj kanál spájajúci vodné toky)
* beztlakový nekrytý privádzač na prívod (pitnej) vody, pozri pod privádzač
* plavebný kanál alebo prieplav (kanál vytvárajúci novú plavebnú cestu)
* zavlažovací kanál, slúžiaci ako prívod vody
* športový kanál (kanoistický kanál alebo veslársky kanál)
# Škóti

Významní Škóti:
James Watt, Walter Scott, Alexander Graham Bell.
William Wallace, Mary I of Scotland, Sean Connery
**Škóti** (Scottas) sú pôvodne staroveké keltské kmene; ich potomkovia dnes žijú na území Škótska. Ich počet na celom svete sa odhaduje okolo 30 miliónov, z toho približne 5 miliónov v Škótsku. Hovoria prevažne anglicky, menšia časť aj škótštinou a škótskou gaelčinou. Škóti prevažne vyznávajú presbyterianizmus, ďalej aj anglikanizmus a iné.

Oblasti s najvyšším zastúpením ľudí so Škótskym pôvodom v USA.     0.0-0.9%
     1.0-1.7%
     1.8-2.7%
     2.8-4.2%
     4.3-9.1%

## Významné osobnosti

Významnými osobnosťami v oblasti vedy a techniky sú:

* Baird, John L. (1888-1946) – vynálezca televízie, neskôr zdokonalil farby, 3-D obraz a veľkoplošnú obrazovku,
* Alexander Graham Bell (1847-1922) – vynálezca telefónu,
* Sir David Brewster (1781-1868) – skúmal polarizované svetlo, vynašiel kaleidoskop,
* Sir Thomas M. Brisbane (1773-1860) – astronóm, objavil viac ako 7000 hviezd. Po ňom bolo pomenované mesto Brisbane v Austrálii,
* Sir Alexander Fleming (1881-1955) – objaviteľ Penicilínu,
* James C. Maxwell (1831-1879) – predchodca kvantovej fyziky,
* Alexander Monro (1733-1817) – objaviteľ lymfatického obehu,
* John Napier (1550-1617) – matematik a astronóm, zaviedol desatinné delenie,
* James Watt (1736-1819) – vynálezca parného stroja s kondenzátorom.

V oblasti literárneho umenia sa stali svetoznámymi najmä spisovatelia:

* Robert Burns (1759-1796),
* Sir Walter Scott (1771-1832).

Vo filozofických a ďalších vedách vynikli:

* David Hume (1711-1783) – známy filozof a agnostik,
* Adam Smith (1723-1790) – jeden z najvýznamnejších svetových ekonómov.

Za zmienku stoja i dvaja legendárni zbojníci a bojovníci za škótsku nezávislosť:

* Rob Roy MacGregor (1671 – 1734),
* William Wallace (1274-1305).

## Iné projekty

WikicitátyCommons* Wikicitáty ponúkajú citáty od alebo o **škótske príslovia Commons ponúka multimediálne súbory na tému **Škóti**

## Externé odkazy

* FILIT – zdroj, z ktorého pôvodne čerpal tento článok.
# Biotop

**Biotop** (z gr. *bios* – život, *topos* – miesto) je súbor všetkých činiteľov (živých aj neživých), ktoré vzájomným spolupôsobením vytvárajú životné prostredie daného jedinca, druhu, populácie alebo spoločenstva.

Biotop je také miestne prostredie, ktoré spĺňa nároky charakteristické pre konkrétne živé organizmy. Topograficky vymedzený biotop označujeme ako stanovište alebo lokalitu. Stanovište môže byť obmedzené len na určitú časť jedného biotopu, alebo naopak, môže zahŕňať viac rôznych, zvyčajne susediacich biotopov (napr. niektoré vtáky a cicavce migrujú medzi lesom a stepou).

## Pozri aj

* Zoznam biotopov Slovenska
# Mól (jednotka SI)

**Mól** alebo **mol**,[chýba zdroj] symbol **mol**, je jednotka látkového množstva sústavy. Je to základná jednotka sústavy SI.

## Definícia

Aktuálna definícia mólu a látkového množstva znie nasledovne:

1. Mól, symbol *mol*, je jednotkou látkového množstva sústavy SI. Jeden mól obsahuje presne 6,022 140 76 × 1023 elementárnych entít. Tento počet predstavuje pevne určenú číselnú hodnotu Avogadrovej konštanty *NA* vyjadrenú v jednotke mol-1 a nazýva sa Avogadrovo číslo. Látkové množstvo, symbol *n*, systému je mierou počtu špecifikovaných elementárnych entít. Týmito entitami môžu byť atómy, molekuly, ióny, elektróny, iné častice alebo špecifikované skupiny častíc.

Podľa pôvodnej definície bol jeden mól rovný počtu atómov v 12 g 12C, čo odpovedalo hodnote približne 6,022 141 99 × 1023. Táto definícia bola nahradená presnou číselnou definíciou v roku 2019, kedy došlo k redefinícií niektorých jednotiek SI.

## Dejiny

Názov *mol* sa pripisuje Wilhelmovi Ostwaldovi, ktorý tento koncept zaviedol v roku 1902. Používal ho na vyjadrenie gramovej molekulárnej hmotnosti látky, napríklad 1 mól kyseliny chlorovodíkovej (HCl) má hmotnosť 36,5 gramu (atómové hmotnosti Cl: 35,5 u, H: 1,0 u).

Pred rokom 1959 IUPAP a IUPAC používali pre definíciu molu kyslík, chemici definovali mol ako počet atómov kyslíka s hmotnosťou 16 g, fyzici používali podobnú definíciu, ale iba s izotopom kyslík-16. Tieto dve organizácie sa v rokoch 1959/1960 dohodli na hore uvedenej definícii molu podľa počtu atómov v 12 g uhlíka 12C. Túto prijal Medzinárodný výbor pre váhy a miery (CIPM) v roku 1967 14. spoločná konferencia o váhach a mierach (CGPM). V roku 1980 CIPM vyjasnila túto definíciu doplnením, že atómy uhlíka-12 sú v neviazané základnom stave. V roku 2019 došlo k redefinovaniu tejto jednotky.

## Použitie molov

Mól je užitočný v chémii, lebo umožňuje meranie rozličných látok porovnateľným spôsobom. Pri použití toho istého množstva mólov dvoch látok majú obidve množstvá taký istý počet atómov alebo molekúl. Tým mól umožňuje praktickú interpretáciu chemických rovníc. Napríklad rovnica

2 H2 + O2 → 2 H2O
sa dá chápať ako *dva móly vodíka plus jeden mól kyslíka dáva dva móly vody.*

Móly sú užitočné pri chemických výpočtoch, lebo umožňujú výpočet produktov a iných hodnôt pri počítaní s časticami odlišnej hmotnosti.

Počet častíc je v chémii užitočnejšia jednotka ako hmotnosť, pretože reakcie sa uskutočňujú medzi atómami (napríklad dva atómy vodíka a jeden atóm kyslíka tvoria molekulu vody) s veľmi odlišnými hmotnosťami (jeden atóm kyslíka váži takmer 16-krát viac ako atóm vodíka). Je však nepraktické používať samotné počty atómov, pretože sú rádovo veľmi veľké, napr. jeden mililiter vody obsahuje viac ako 3×1022 (30 000 000 000 000 000 000 000) molekúl.

## Referencie

|  |  |
| --- | --- |
|  | Fyzikálny portál Chemický portál |
# Taiwanský prieliv

Taiwanský prieliv
**Taiwanský prieliv** (slovenský normovaný názov; staršie: **Tchajwanský prieliv**, **Formózsky prieliv**) je prieliv vo Východočínskom mori medzi južnou Čínou a ostrovom Taiwan.

Základné údaje:

* dĺžka: 380 km
* najmenšia šírka: 130 km
* najväčšia hĺbka: 137 m

## Referencie

## Iné projekty

Commons* Commons ponúka multimediálne súbory na tému **Taiwanský prieliv**